CELEX: 32015R1407
Language: ro
Date: 2015-08-19 00:00:00
Title: Regulamentul de punere în aplicare (UE) 2015/1407 al Comisiei din 19 august 2015 de modificare a Regulamentului de punere în aplicare (UE) nr. 170/2013 de stabilire a unor măsuri tranzitorii în sectorul zahărului ca urmare a aderării Croației

20.8.2015   
            
            
               RO
            
            
               Jurnalul Oficial al Uniunii Europene
            
            
               L 219/1
            
         REGULAMENTUL DE PUNERE ÎN APLICARE (UE) 2015/1407 AL COMISIEI
   din 19 august 2015
   de modificare a Regulamentului de punere în aplicare (UE) nr. 170/2013 de stabilire a unor măsuri tranzitorii în sectorul zahărului ca urmare a aderării Croației
   COMISIA EUROPEANĂ,
   având în vedere Tratatul de aderare a Croației,
   având în vedere Actul de aderare a Croației (1), în special articolele 41 și 16 coroborate cu anexa IV secțiunea 3 litera (a) punctul 4,
   întrucât:
   
               (1)
            
            
               Regulamentul de punere în aplicare (UE) nr. 170/2013 al Comisiei (2) stabilește măsuri tranzitorii în sectorul zahărului ca urmare a aderării Croației la Uniune. Capitolul II secțiunea 2 din respectivul regulament se referă la stabilirea și eliminarea cantităților excedentare de zahăr prezente în Croația la data aderării sale. Secțiunea respectivă stabilește în special termene limită pentru determinarea cantităților excedentare de zahăr, pentru eliminarea acestora și pentru prezentarea dovezilor eliminării de către operatorii identificați din Croația. Secțiunea respectivă stabilește, de asemenea, perioade de referință care să fie utilizate la calcularea sumelor care trebuie achitate de Croația în cazul în care nu sunt eliminate cantitățile excedentare de zahăr.
            
         
               (2)
            
            
               Regulamentul de punere în aplicare (UE) nr. 1345/2014 al Comisiei (3) a stabilit cantitățile excedentare de zahăr care constituiau stocuri în Croația înainte de aderarea acesteia și care trebuie să fie eliminate de pe piața Uniunii pe cheltuiala Croației, în conformitate cu termenele stabilite în Regulamentul de punere în aplicare (UE) nr. 170/2013, astfel cum a fost modificat prin Regulamentul de punere în aplicare (UE) nr. 968/2014 al Comisiei (4).
            
         
               (3)
            
            
               Prin scrisoarea sa din 19 mai 2015, Croația a informat Comisia că, deși nu pune în discuție obligația de a asigura eliminarea cantităților excedentare de zahăr de pe piață, astfel cum a stabilit Comisia, până la 30 septembrie 2015, s-a confruntat cu dificultăți procedurale neprevăzute la punerea în aplicare a obligației de a-i constrânge pe operatorii în cauză să elimine aceste cantități excedentare și că are nevoie de o perioadă suplimentară pentru a depăși aceste dificultăți. Este deci necesar să se prelungească cu șase luni termenele prevăzute de Regulamentul de punere în aplicare (UE) nr. 170/2013.
            
         
               (4)
            
            
               Prin urmare, Regulamentul de punere în aplicare (UE) nr. 170/2013 ar trebui modificat în consecință.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului pentru organizarea comună a piețelor agricole,
            
         ADOPTĂ PREZENTUL REGULAMENT:
   Articolul 1
   Regulamentul de punere în aplicare (UE) nr. 170/2013 se modifică după cum urmează:
   
               1.
            
            
               La articolul 9 alineatul (1), „30 septembrie 2015” se înlocuiește cu „31 martie 2016”.
            
         
               2.
            
            
               Articolul 10 se modifică după cum urmează:
               
                           (a)
                        
                        
                           „30 septembrie 2015” se înlocuiește cu „31 martie 2016”;
                        
                     
                           (b)
                        
                        
                           „31 mai 2016” se înlocuiește cu „30 noiembrie 2016”.
                        
                     
         
               3.
            
            
               Articolul 11 se modifică după cum urmează:
               
                           (a)
                        
                        
                           la alineatul (1), „31 decembrie 2015” se înlocuiește cu „30 iunie 2016”;
                        
                     
                           (b)
                        
                        
                           la alineatul (2) paragraful al patrulea, „30 septembrie 2015” se înlocuiește cu „31 martie 2016”.
                        
                     
         
               4.
            
            
               Articolul 12 se modifică după cum urmează:
               
                           (a)
                        
                        
                           la alineatul (1), „31 ianuarie 2016” se înlocuiește cu „31 iulie 2016”;
                        
                     
                           (b)
                        
                        
                           alineatul (2) se modifică după cum urmează:
                           
                                       (i)
                                    
                                    
                                       la primul paragraf, „30 septembrie 2015” se înlocuiește cu „31 martie 2016”;
                                    
                                 
                                       (ii)
                                    
                                    
                                       la paragraful al doilea, „31 mai 2016” se înlocuiește cu „30 noiembrie 2016”;
                                    
                                 
                                       (iii)
                                    
                                    
                                       la paragraful al treilea, „31 martie 2016” se înlocuiește cu „30 septembrie 2016”.
                                    
                                 
                     
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 august 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 112, 24.4.2012, p. 10.
   
      (2)  Regulamentul de punere în aplicare (UE) nr. 170/2013 al Comisiei din 25 februarie 2013 de stabilire a unor măsuri tranzitorii în sectorul zahărului ca urmare a aderării Croației (JO L 55, 27.2.2013, p. 1).
   
      (3)  Regulamentul de punere în aplicare (UE) nr. 1345/2014 al Comisiei din 17 decembrie 2014 privind stabilirea cantităților excedentare de zahăr, de izoglucoză și de fructoză în Croația (JO L 363, 18.12.2014, p. 80).
   
      (4)  Regulamentul de punere în aplicare (UE) nr. 968/2014 al Comisiei din 12 septembrie 2014 de modificare a Regulamentului de punere în aplicare (UE) nr. 170/2013 de stabilire a unor măsuri tranzitorii în sectorul zahărului ca urmare a aderării Croației (JO L 272, 13.9.2014, p. 6).